**BURSA SHQIPTARE E ENERGJISË ELEKTRIKE – ALPEX SH.A.**

Tiranë, më \_\_.\_\_.2024

**FORMULAR PËR SHPALLJEN E POZICIONIT VAKANT TË PUNËS**

Mbështetur në Kodin e Punës, aktet ligjore dhe nënligjore të dala në zbatim të tij, si dhe në Manualin e Burimeve Njerëzore, ALPEX SHA njofton për shpalljen e 1 (një) vendi vakant të punës në pozicionin e:

**TITULLI I POZICIONIT**: Specialist i Menaxhimit të Riskut

**DREJTORIA:** Klerimit dhe Financës

**QËLLIMI I POZICIONIT**: Jep kontributin e saj/tij në sigurimin e aktivitetit të shoqërisë në përputhje me standardet dhe praktikat më të mira të menaxhimit të riskut dhe zbaton modelet dhe metodologjitë e menaxhimit të riskut të cilat mbështesin identifikimin, vlerësimin, matjen, monitorimin, raportimin dhe kontrollin e kuadrit të risqeve për fushën e riskut operacional dhe përputhjen e tyre me politikat e menaxhimit të riskut të ALPEX-it dhe Kuadrit Rregullator në fuqi.

**RAPORTON TEK**: Drejtori i Drejtorisë së Klerimit dhe Financës

**DETYRAT DHE PËRGJEGJËSITË:**

* Merr pjesë dhe është përgjegjës për proceset ditore të menaxhimit të riskut.
* Merr pjesë në përgatitjen e raporteve në lidhje me menaxhimit e riskut, qoftë për informacion të brendshëm, qoftë për autoritetet mbikëqyrëse.
* Merr pjesë në përgatitjen dhe zbatimin e procedurave të Drejtorisë.
* Kryen mbikëqyrjen e proceseve të menaxhimit të riskut në lidhje me garancinë në para ashtu edhe të letër garancisë bankare.
* Përgatit shkresa dhe informacione të ndryshme, si dhe kryen detyra që i ngarkon Drejtori i Drejtorisë.
* Monitoron aktivitetet e riskut operacional në ALPEX, duke siguruar ruajtjen e një kuadri të qëndrueshëm të riskut dhe komunikimin efektiv të procedurave të riskut operacional për palët e përfshira.
* Mbledh, shqyrton dhe vlerëson treguesit kryesorë të riskut dhe ngjarjet e riskut operacional dhe i fut ato në regjistrin e evidentimit.
* Harton dhe zbaton kuadrin e menaxhimit të riskut operacional dhe propozon procese të reja të menaxhimit të riskut operacional brenda ALPEX-it.
* Kontrollon të gjitha transaksionet e klerimit, shlyerjes, lëshimit të faturave, raporteve të ndryshme sipas parimit të katër syve për të dy zonat e ofertimit Shqipëri dhe Kosovë, si edhe bashkimin e tregjeve.
* Identifikon burimet e riskut operacional, si dhe burimet e ardhshme të shkaktuara nga futja e proceseve, sistemeve ose aktiviteteve të reja.
* Kryen analiza të kontrollit të riskut dhe humbjes operacionale dhe identifikon fushat për përmirësim.
* Zbaton metodologjinë e ALPEX-it sipas efektit të tij dhe shkallës së probabilitetit të ngjarjes si dhe harton regjistrin e riskut.
* Përpilon raportin e përgjithshëm të risqeve operacionale të ALPEX-it.
* Analizon dhe rifreskon politika dhe rregullore që synojnë minimizimin e risqeve në mënyrë periodike.
* Këshillon në lidhje me efektivitetin dhe efikasitetin e sistemit të menaxhimit të riskut.
* Inkurajon kulturën e menaxhimit të riskut në të gjithë nivelet e shoqërisë.
* Është plotësisht i njohur me rregullat e shoqërisë, procedurat operative dhe procedurat kompjuterike, që lidhen me fushën e punës.
* Zbaton metodologjitë, politikat dhe rregulloret e brendshme të miratuara për menaxhimin e riskut të shoqërisë.
* Qëndron i informuar për çështje të klerimit dhe shlyerjes në mënyrë që të jetë në gjendje të mbulojë pozicionin e specialistit të klerimit kur është e nevojshme.
* etj

**KRITERET QË DUHET TË PLOTËSOJNË KANDIDATËT (KUALIFIKIMET):**

**KUALIFIKIMET**

**PËRVOJA E KËRKUAR E PUNËS:** Me përvojë pune të paktën 3 (tre) vite.

**ARSIMI I KËRKUAR:** Arsim i lartë (Master profesional ose diplomë ekuivalente) në ekonomi, financë.

**TË TJERA:**

* Me integritet të lartë;
* I kujdesshëm për detajet dhe model i strukturuar i punës;
* Mendësi teknologjike kurioze;
* I orientuar drejt shërbimit dhe shpirt skuadre;
* Energjik, nxitës, entuziast dhe i përkushtuar ndaj punës;
* Aftësi për të punuar nën presion, në një mjedis sfidues dhe që ndryshon me shpejtësi;
* Njohuri të gjuhës angleze.

Kandidatët e interesuar për pozicionin vakant duhet të paraqesin dokumentet si më poshtë:

* Formularin e aplikimit (Formulari 2)
* CV e detajuar
* Letër reference nga punëdhënësi i mëparshëm
* Letër Interesi

Dokumentacioni i kërkuar të paraqitet brenda datës 18/10/2024 ora 16:00 pranë ALPEX SHA:

Në adresën: Rruga Liman Kaba, Rezidenca Olympic, Shkalla 3, Kati 1, Zyra 1, Tiranë, Shqipëri

ose

Në adresën e email: info@alpex.al